CELEX: 62009FO0064
Language: bg
Date: 2009-09-29 00:00:00
Title: Определение на Съда на публичната служба (първи състав) от 29 септември 2009 г. # Kay Labate срещу Комисия на Европейските общности. # Публична служба - Длъжностни лица - Обществено осигуряване - Иск за установяване на неправомерно бездействие. # Дело F-64/09.

ОПРЕДЕЛЕНИЕ НА СЪДА НА ПУБЛИЧНАТА СЛУЖБА (първи състав)
      29 септември 2009 година
      Дело F-64/09
      Kay Labate
      срещу
      Комисия на Европейските общности 
      „Публична служба — Длъжностни лица — Социална сигурност — Осигуряване за злополука и професионално заболяване — Професионално заболяване — Иск за установяване на неправомерно бездействие — Липса на компетентност на Съда на публичната служба — Препращане на Първоинстанционния съд“
      Предмет: Иск, предявен на основание член 232 ЕО, с който г‑жа Labate иска по-конкретно: да се установи неправомерно бездействие, по
         смисъла на член 232 ЕО, от страна на Комисията; да се задължи Комисията да вземе необходимите мерки, за да се съобрази с Определение
         на Съда на публичната служба на Европейския съюз от 1 февруари 2008 г. по дело Labate/Комисия (F‑77/07, Сборник СПС, стр. I‑A‑1‑0000
         и II‑A‑1‑0000); да се разгледа настоящото дело с предимство и да се постанови решение в срок от шест седмици; да се постановят
         евентуално и други необходими мерки; да се осъди Комисията да заплати съдебните разноски
      
      Решение: Препраща на Първоинстанционния съд дело Labate/Комисия, заведено под номер F‑64/09. Не се произнася по съдебните разноски.
      
      Резюме
      Длъжностни лица — Иск — Иск за установяване на неправомерно бездействие — Липса на компетентност на Съда на публичната служба
      (членове 232 ЕО и 236 ЕО; член 91 от Правилника за длъжностните лица)
      Иск, с който се цели не да се отмени увреждащ акт, а съдът да установи, че дадена институция, поканена да действа по реда
         на член 232 ЕО, неправомерно е бездействала, и който се предявява именно на основание член 232 ЕО, е иск за установяване на
         неправомерно бездействие, подсъден на Първоинстанционния съд съгласно член 225, параграф 1, първа алинея ЕО и член 51, първа
         алинея от Статута на Съда.
      
      Този извод не се опровергава от факта, че в основата на разглеждания спор стои служебно правоотношение между институция и
         лице, по отношение на което се прилага Правилникът, и че поради това този спор попада в приложното поле на член 236 ЕО.
      
      Въпросът дали при подобен спор ищецът има право да предяви иск за установяване на неправомерно бездействие, след като съгласно
         членове 90 и 91 от Правилника разполага с възможност да се защити срещу бездействието на администрацията с жалба срещу мълчаливия
         отказ да се уважи определено искане, може да бъде решен само от съда, който е компетентен да се произнася по исковете за установяване
         на неправомерно бездействие, тоест от Първоинстанционния съд, а не от Съда на публичната служба.
      
      (вж. точки 20—23)
      Позоваване на:
      Първоинстанционен съд — 6 юли 2009 г., Marcuccio/Комисия, T‑176/04 DEP, непубликувано в Сборника, точки 23—27; 9 юли 2009 г.,
         Infeurope/Комисия, T‑176/08, непубликувано в Сборника, точки 36—40